Document ID: 32012R0529

ΚΑΝΟΝΙΣΜΌΣ (ΕΕ) αριθ. 529/2012 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 13ης Ιουνίου 2012
για την κατάργηση του κανονισμού (ΕΚ) αριθ. 1342/2007 του Συμβουλίου για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από τη Ρωσική Ομοσπονδία
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207,
Έχοντας υπόψη την πρόταση της Ευρωπαϊκής Επιτροπής,
Κατόπιν διαβίβασης του σχεδίου νομοθετικής πράξης στα εθνικά κοινοβούλια,
Αποφασίζοντας σύμφωνα με τη συνήθη νομοθετική διαδικασία (1),
Εκτιμώντας τα ακόλουθα:
(1)
Την 1η Δεκεμβρίου 1997 άρχισε να ισχύει η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσικής Ομοσπονδίας αφετέρου (2) (εφεξής «ΣΕΣ»).
(2)
Το άρθρο 21 παράγραφος 1 της ΣΕΣ προβλέπει ότι το εμπόριο ορισμένων προϊόντων χάλυβα διέπεται από τον τίτλο III της ΣΕΣ, με εξαίρεση το άρθρο 15, και από τις διατάξεις συμφωνίας για ποσοτικές ρυθμίσεις.
(3)
Στις 26 Οκτωβρίου 2007, η Ευρωπαϊκή Κοινότητα και η κυβέρνηση της Ρωσικής Ομοσπονδίας συνήψαν σχετική συμφωνία για το εμπόριο ορισμένων προϊόντων χάλυβα (3), (εφεξής «η συμφωνία»).
(4)
Στις 22 Οκτωβρίου 2007, το Συμβούλιο εξέδωσε τον κανονισμό (ΕΚ) αριθ. 1342/2007 (4), με στόχο την εφαρμογή της συμφωνίας.
(5)
Η συμφωνία ορίζει ότι, στην περίπτωση που η Ρωσική Ομοσπονδία προσχωρήσει στον Παγκόσμιο Οργανισμό Εμπορίου πριν από τη λήξη της συμφωνίας, η συμφωνία παύει να ισχύει και, συνεπώς, οι ποσοτικοί περιορισμοί καταργούνται από την ημερομηνία της προσχώρησης.
(6)
Την ημερομηνία κατά την οποία η Ρωσική Ομοσπονδία θα προσχωρήσει στον Παγκόσμιο Οργανισμό Εμπορίου, ο κανονισμός εφαρμογής της συμφωνίας θα καταστεί περιττός. Συνεπώς, με ισχύ από την εν λόγω ημερομηνία, θα πρέπει να καταργηθεί ο κανονισμός (ΕΚ) αριθ. 1342/2007,
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1342/2007 καταργείται.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Αρχίζει να ισχύει την ημερομηνία προσχώρησης της Ρωσικής Ομοσπονδίας στον Παγκόσμιο Οργανισμό Εμπορίου. Η Επιτροπή δημοσιεύει σχετική ανακοίνωση στην Επίσημη Εφημερίδα της Ευρωπαϊκής Ένωσης στην οποία αναφέρεται η εν λόγω ημερομηνία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Στρασβούργο, 13 Ιουνίου 2012.

Labels: 1
13
3
18
15